La Carretera de Llíria descobreix els seus comerços i productes en un nou dissabte de dinamització del comerç local
2025-07-24

Després de l’èxit d’anys anteriors amb el tall al trànsit de l’eix comercial de la Carretera de Llíria, com a punt de trobada de les ciutadanes i els ciutadans de Burjassot, la Regidoria de Promoció Econòmica, dirigida per Roc Senent, torna a repetir l’experiència amb l’objectiu que es continuen coneixent els comerços de la zona i els productes que ofereixen.

En aquesta ocasió, la regidoria, a través de CEMEF SLU, està preparant per al dissabte 4 de març el tall al trànsit rodat, al matí, d’aquest eix comercial amb l’objectiu de dinamitzar les vendes i fomentar el comerç d’aquesta zona, tal com han assenyalat fonts municipals.

L’objectiu de la campanya és mostrar, una vegada més, la gran diversitat de productes que ofereixen els comerciants d’aquesta zona comercial als veïns i veïnes de Burjassot, així com als visitants de pobles propers que també realitzen les seues compres en els comerços del municipi.

Els establiments interessats a participar-hi, hauran de posar-se en contacte amb l’Àrea de Promoció Econòmica cridant al 96 316 02 50 o bé enviant un correu electrònic a empresas2@cemef.com.